CELEX: 32015R0408
Language: et
Date: 2015-03-11 00:00:00
Title: Komisjoni rakendusmäärus (EL) 2015/408, 11. märts 2015 , millega rakendatakse Euroopa Parlamendi ja nõukogu määruse (EÜ) nr 1107/2009 (taimekaitsevahendite turulelaskmise kohta) artikli 80 lõiget 7 ja kehtestatakse asendamisele kuuluvate ainete loetelu  EMPs kohaldatav tekst

12.3.2015   
            
            
               ET
            
            
               Euroopa Liidu Teataja
            
            
               L 67/18
            
         KOMISJONI RAKENDUSMÄÄRUS (EL) 2015/408,
   11. märts 2015,
   millega rakendatakse Euroopa Parlamendi ja nõukogu määruse (EÜ) nr 1107/2009 (taimekaitsevahendite turulelaskmise kohta) artikli 80 lõiget 7 ja kehtestatakse asendamisele kuuluvate ainete loetelu
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 21. oktoobri 2009. aasta määrust (EÜ) nr 1107/2009 taimekaitsevahendite turulelaskmise ja nõukogu direktiivide 79/117/EMÜ ja 91/414/EMÜ kehtetuks tunnistamise kohta, (1) eriti selle artikli 78 lõiget 2,
   ning arvestades järgmist:
   
               (1)
            
            
               Toimeaine tuleb määrata asendamisele kuuluvaks aineks, kui see vastab ühele või mitmele määruse (EÜ) nr 1107/2009 II lisa punktis 4 sätestatud kriteeriumile.
            
         
               (2)
            
            
               Määruse (EÜ) nr 1107/2009 artikli 80 lõike 7 kohaselt kehtestab komisjon loetelu nõukogu direktiivi 91/414/EMÜ (2) I lisas esitatud ainetest, mis vastavad määruse (EÜ) nr 1107/2009 II lisa punktis 4 sätestatud kriteeriumidele (edaspidi „asendamisele kuuluvate ainete loetelu”).
            
         
               (3)
            
            
               Et tagada liidu poliitika järjekindlus seoses toimeainetega, mis kuuluvad oma omaduste tõttu asendamisele, ning rakendada selliste toimeainete puhul võrdset kohtlemist, peaks komisjon kõnealusesse loetelusse kandma ka toimeained, mis on heaks kiidetud määruse (EÜ) nr 1107/2009 artikli 80 lõike 1 üleminekusätete kohaselt.
            
         
               (4)
            
            
               Läbivaatusaruandes, Euroopa Toiduohutusameti (3) järeldustes või esialgses hindamisaruandes ning sellega seotud lisades ja vastastikuste eksperdihinnangute aruannetes või Euroopa Parlamendi ja nõukogu määruse (EÜ) nr 1272/2008 (4) kohases klassifikatsioonis esitatud teabe alusel oli võimalik kindlaks teha ained, mis vastavad määruse (EÜ) nr 1107/2009 II lisa punktis 4 sätestatud kriteeriumidele. Nendes dokumentides esitatakse, kui see on asjakohane, teave järgmise kohta: lubatav päevadoos, akuutne standarddoos või ainega kokkupuutumise vastuvõetav ulatus, ainete püsivaid, bioakumuleeruvaid ja toksilisi omadusi käsitlev teave, määruse (EÜ) nr 1107/2009 II lisa punkti 4 kolmandas taandes osutatud kriitilisi mõjusid käsitlev teave, mitteaktiivsete isomeeride osakaal, määruse (EÜ) nr 1272/2008 kohast kategooria 1A või 1B kantserogeeni või kategooria 1A või 1B reproduktiivtoksilise aine liigitust käsitlev teave, endokriinseid häireid põhjustavad omadused. Kõnealuse teabe põhjal tehti kindlaks, et käesoleva määruse lisas sätestatud ained vastasid ühele või mitmele määruse (EÜ) nr 1107/2009 II lisa punktis 4 sätestatud kriteeriumile. Koondatud teave on kättesaadav asendamisele kuuluvate ainete loetelu koostamise abivahendi kaudu komisjoni veebisaidil (5).
            
         
               (5)
            
            
               Järgmiste toimeainete lubatav päevadoos on oluliselt väiksem kui enamikul heakskiidetud toimeainetel vastavates ainerühmades/kasutusliikides: 1-metüültsüklopropeen, amitrool, diklofop, dimetoaat, etoprofoss, fenamifoss, fiproniil, fluometuroon, haloksüfop-P, metaam, oksamüül, sulkotrioon ja triasoksiid. Järgmiste toimeainete akuutne standarddoos on oluliselt väiksem kui enamikul heakskiidetud toimeainetel vastavates ainerühmades/kasutusliikides: dimoksüstrobiin, fenamifoss, metomüül ja oksamüül. Järgmiste toimeainete ainega kokkupuutumise vastuvõetav ulatus on oluliselt väiksem kui enamikul heakskiidetud toimeainetel vastavates ainerühmades/kasutusliikides: amitrool, bromadioloon, difenaakum, dimetoaat, dikvaat, etoprofoss, fenamifoss, flukviinkonasool, metaam, sulkotrioon, triasoksiid ja varfariin. Seega on asjakohane lisada kõnealused toimeained asendamisele kuuluvate ainete loetellu.
            
         
               (6)
            
            
               Järgmised toimeained täidavad püsiva ja bioakumuleeruva aine kriteeriumid: lufenuroon, oksüfluorfeen ja kinoksüfeen. Järgmised toimeained täidavad püsiva ja toksilise aine kriteeriumid: amitrool, bifentriin, bromukonasool, klorotoluroon (määratlemata stereokeemia), vaseühendid (variandid vaskhüdroksiid, vaskoksükloriid, vaskoksiid, bordoo vedelik ja kolmealuseline vasksulfaat), tsüprokonasool, tsüprodiniil, difenokonasool, diflufenikaan, dimoksüstrobiin, dikvaat, epoksikonasool, fenbutatiinoksiid, fludioksoniil, flufenatseet, fluopikoliid, flukviinkonasool, haloksüfop-P, imasamoks, imasosulfuroon, isoproturoon, isopürasaam, lenatsiil, lufenuroon, metkonasool, metribusiin, metüülmetsulfuroon, müklobutaniil, nikosulfuroon, oksadiasoon, oksüfluorfeen, paklobutrasool, pirimikarb, prokloraas, propikonasool, propoksükarbasoon, prosulfuroon, kinoksüfeen, tebukonasool, tebufenpüraad, tepraloksüdiim, triallaat, triasulfuroon ja tsiraam. Järgmised toimeained täidavad bioakumuleeruva ja toksilise aine kriteeriumid: aklonifeen, difenaakum, esfenvaleraat, etofeenproks, etoksasool, famoksadoon, lambdatsühalotriin, lufenuroon, oksüfluorfeen, pendimetaliin ja kinoksüfeen. Seega on asjakohane lisada kõnealused toimeained asendamisele kuuluvate ainete loetellu.
            
         
               (7)
            
            
               Järgmistes toimeainetes on mitteaktiivsete isomeeride osakaal märkimisväärne: mekoprop ja metalaksüül. Seega on asjakohane lisada kõnealused toimeained asendamisele kuuluvate ainete loetellu.
            
         
               (8)
            
            
               Järgmised toimeained liigitatakse määruse (EÜ) nr 1272/2008 sätete kohaselt kategooria 1A või 1B reproduktiivtoksiliseks aineks: karbendasiim, epoksikonasool, flumioksasiin, glufosinaat, linuroon, oksadiargüül, kvisalofop-P (variant kvisalofop-P-tefurüül) ja varfariin. Seega on asjakohane lisada kõnealused toimeained asendamisele kuuluvate ainete loetellu.
            
         
               (9)
            
            
               Kuna veel ei ole vastu võetud meetmeid seoses endokriinseid häireid põhjustavate omaduste kindlakstegemiseks kasutatavate konkreetsete teaduslike kriteeriumidega, millele on osutatud määruse (EÜ) nr 1107/2009 II lisa punkti 3.6.5 esimeses lõigus, tuli selliste omadustega ained kindlaks teha vastavalt kõnealuse punkti kolmandas lõigus sätestatule. Kõnealuse sätte kohaselt käsitatakse järgmisi toimeaineid ainetena, millel on inimestele kahjulikku mõju avaldada võivad endokriinseid häireid põhjustavad omadused: klorotoluroon (määratlemata stereokeemia), dimoksüstrobiin, epoksikonasool, molinaat, profoksüdiim, tepraloksüdiim ja tiaklopriid. Seega on asjakohane lisada kõnealused toimeained asendamisele kuuluvate ainete loetellu.
            
         
               (10)
            
            
               Liikmesriikidele ja huvitatud isikutele tuleks anda mõistlik ajavahemik käesoleva määruse sätetega kohanemiseks.
            
         
               (11)
            
            
               Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Asendamisele kuuluvad ained
   Käesoleva määruse lisas sätestatakse direktiivi 91/414/EMÜ I lisasse kantud toimeained, mis vastavad määruse (EÜ) nr 1107/2009 II lisa punktis 4 sätestatud kriteeriumidele.
   Esimest lõiku kohaldatakse ka määruse (EÜ) nr 1107/2009 artikli 80 lõikes 1 sätestatud üleminekumeetmete alusel heaks kiidetud toimeainete suhtes.
   Artikkel 2
   Üleminekumeetmed
   Artiklit 1 ja lisa ei kohaldata taimekaitsevahendi loa taotluste suhtes, mis on esitatud enne 1. augustit 2015.
   Artikkel 3
   Jõustumine
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 11. märts 2015
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  ELT L 309, 24.11.2009, lk 1.
   
      (2)  Nõukogu direktiiv 91/414/EMÜ, 15. juuli 1991, taimekaitsevahendite turuleviimise kohta (EÜT L 230, 19.8.1991, lk 1).
   
      (3)  http://www.efsa.europa.eu/en/publications/efsajournal.htm
   
      (4)  Euroopa Parlamendi ja nõukogu määrus (EÜ) nr 1272/2008, 16. detsember 2008, mis käsitleb ainete ja segude klassifitseerimist, märgistamist ja pakendamist ning millega muudetakse direktiive 67/548/EMÜ ja 1999/45/EÜ ja tunnistatakse need kehtetuks ning muudetakse määrust (EÜ) nr 1907/2006 (ELT L 353, 31.12.2008, lk 1).
   
      (5)  http://ec.europa.eu/food/plant/pesticides/index_en.htm
   
      LISA
      
                   
               
               
                  1-metüültsüklopropeen
               
            
                   
               
               
                  aklonifeen
               
            
                   
               
               
                  amitrool
               
            
                   
               
               
                  bifentriin
               
            
                   
               
               
                  bromadioloon
               
            
                   
               
               
                  bromukonasool
               
            
                   
               
               
                  karbendasiim
               
            
                   
               
               
                  klorotoluroon (määratlemata stereokeemia)
               
            
                   
               
               
                  vaseühendid (variandid vaskhüdroksiid, vaskoksükloriid, vaskoksiid, bordoo vedelik ja kolmealuseline vasksulfaat)
               
            
                   
               
               
                  tsüprokonasool
               
            
                   
               
               
                  tsüprodiniil
               
            
                   
               
               
                  diklofop
               
            
                   
               
               
                  difenaakum
               
            
                   
               
               
                  difenakonasool
               
            
                   
               
               
                  diflufenikaan
               
            
                   
               
               
                  dimetoaat
               
            
                   
               
               
                  dimoksüstrobiin
               
            
                   
               
               
                  dikvaat
               
            
                   
               
               
                  epoksikonasool
               
            
                   
               
               
                  esfenvaleraat
               
            
                   
               
               
                  etoprofoss
               
            
                   
               
               
                  etofenproks
               
            
                   
               
               
                  etoksasool
               
            
                   
               
               
                  famoksadoon
               
            
                   
               
               
                  fenamifoss
               
            
                   
               
               
                  fenbutatiinoksiid
               
            
                   
               
               
                  fiproniil
               
            
                   
               
               
                  fludioksoniil
               
            
                   
               
               
                  flufenatseet
               
            
                   
               
               
                  flumioksasiin
               
            
                   
               
               
                  fluometuroon
               
            
                   
               
               
                  fluopikoliid
               
            
                   
               
               
                  flukviinkonasool
               
            
                   
               
               
                  glufosinaat
               
            
                   
               
               
                  haloksüfop-P
               
            
                   
               
               
                  imasamoks
               
            
                   
               
               
                  imasosulfuroon
               
            
                   
               
               
                  isoproturoon
               
            
                   
               
               
                  isopürasaam
               
            
                   
               
               
                  lambdatsühalotriin
               
            
                   
               
               
                  lenatsiil
               
            
                   
               
               
                  linuroon
               
            
                   
               
               
                  lufenuroon
               
            
                   
               
               
                  mekoprop
               
            
                   
               
               
                  metalaksüül
               
            
                   
               
               
                  metaam
               
            
                   
               
               
                  metkonasool
               
            
                   
               
               
                  metomüül
               
            
                   
               
               
                  metribusiin
               
            
                   
               
               
                  metüülmetsulfuroon
               
            
                   
               
               
                  molinaat
               
            
                   
               
               
                  müklobutaniil
               
            
                   
               
               
                  nikosulfuroon
               
            
                   
               
               
                  oksadiargüül
               
            
                   
               
               
                  oksadiasoon
               
            
                   
               
               
                  oksamüül
               
            
                   
               
               
                  oksüfluorfeen
               
            
                   
               
               
                  paklobutrasool
               
            
                   
               
               
                  pendimetaliin
               
            
                   
               
               
                  pirimikarb
               
            
                   
               
               
                  prokloraas
               
            
                   
               
               
                  profoksüdiim
               
            
                   
               
               
                  propikonasool
               
            
                   
               
               
                  propoksükarbasoon
               
            
                   
               
               
                  prosulfuroon
               
            
                   
               
               
                  kinoksüfeen
               
            
                   
               
               
                  kvisalofop-P (variant kvisalofop-P-tefurüül)
               
            
                   
               
               
                  sulkotrioon
               
            
                   
               
               
                  tebukonasool
               
            
                   
               
               
                  tebufenpüraad
               
            
                   
               
               
                  tepraloksüdiim
               
            
                   
               
               
                  tiaklopriid
               
            
                   
               
               
                  triallaat
               
            
                   
               
               
                  triasulfuroon
               
            
                   
               
               
                  triasoksiid
               
            
                   
               
               
                  varfariin
               
            
                   
               
               
                  tsiraam